**Сацыял-дэмакратычная партыя Літвы** (літ.: Lietuvos socialdemokratu partija — LSDP) — палітычная партыя сацыял-дэмакратычнай арыентацыі ў Літве.

Партыя была ўтворана ў 2001 годзе шляхам зліцця Літоўскай сацыял-дэмакратычнай партыі і Дэмакратычнай партыі працы Літвы і лічыць сябе пераемнікам Літоўскай сацыял-дэмакратычнай партыі, якая існавала ў 1896—1940 гадах. Па выніках парламенцкіх выбараў 2004 года СДПЛ, якая выступіла ў кааліцыі з партыяй «Новы саюз (Сацыял-лібералы)» Артураса Паўлаўскаса, атрымала 20 месцаў (11 у НС(СЛ); кааліцыя сабрала 246 852 (20,65 %) галасоў). Пасля перамоў і утварэння чатырохпартыйнай кааліцыі (СДПЛ, НС(СЛ), Партыя працы, Саюз сялян і новай дэмакратыі) прадстаўнік СДПЛ Альгірдас Бразаўскас ізноў стаў прэм’ер-міністрам краіны; акрамя таго, члены партыі атрымалі партфелі міністраў абароны, фінансаў, камунікацый, аховы навакольнага асяроддзя і адукацыі. Пасля ўрадавага крызісу 2006 года Бразаўскас сышоў у адстаўку, і новым прэм’ер-міністрам ва ўрадзе меншасці стаў член СДПЛ Гедымін Кіркілас. На парламенцкіх выбарах 2008 года партыя атрымала 144 675 (11,73 %) галасоў і 25 месцаў і, не здолеўшы сфарміраваць урад, перайшла ў апазіцыю.

Партыя таксама прадстаўлена ў Еўрапарламенце — яна атрымала 2 з 13 адведзеных для Літвы месцаў на выбарах 2004 года (173 888 (14,4 %) галасоў) і 3 з 12 — на выбарах 2009 года (102 347 (18,12 %) галасоў). СДПЛ уваходзіць у Сацінтэрн і Партыю еўрапейскіх сацыялістаў.

Прадстаўнікі партыі тройчы ўдзельнічалі ў выбарах прэзідэнта Літвы, але кожны раз няўдала. У 2002—2003 гадах Вітэніс Павілас Андрукайціс атрымаў 105 584 (7,3 %) галасоў і заняў пятае месца, у 2004 годзе Чэславас Юршэнас заняў у першым туры пятае месца з вынікам у 147 610 (11,9 %) галасоў, а ў 2009 годзе Альгірдас Буткевічус заняў другое месца, набраўшы 162 549 (11,83 %) галасоў.

12—13 кастрычніка 2009 года ў штаб-кватэры СДПЛ у Вільнюсе спачатку адбыўся выбух, а затым у будынак была кінута бутэлька з запальнай сумессю.

На муніцыпальных выбарах 2011 года партыя атрымала найбольшую колькасць месцаў — 328 з 1526 (181 453 галасоў з 1,1 млн.). У Вільнюсе партыя атрымала 5 месцаў з 51, у Каўнасе — 6 з 41.

Падтрымка партыі на парламенцкіх выбарах і колькасць месцаў у Сейме
-------------------------------------------------------------------


| Колькасць пададзеных галасоў |
| --- |
|  |


| Мест в Сейме |
| --- |
|  |

Зноскі
------

1. ↑   Праверана 13 верасня 2018.
2. ↑  В Литве неизвестные объявили войну крупнейшей оппозиционной партии **(нявызн.)**, *Regnum.ru* (13 октября 2009 года).
3. ↑  Итоги муниципальных выборов  (літ.)
4. ↑  Вайгаускас: независимые кандидаты получили 5% мандатов **(нявызн.)**, *DELFI* (28.02.2011).
5. ↑  Результаты выборов по городскому совету Вильнюса  (літ.)
6. ↑  Результаты выборов по городскому совету Каунаса  (літ.)
7. ↑  Каунасцы протестовали против "крабовой" коалиции **(нявызн.)**, *DELFI* (10.03.2011).

| Партыі-члены Партыі еўрапейскіх сацыялістаў |
| --- |
| 
* Аўстрыя
* Бельгія
	+ Валонія
	+ Фландрыя
* Балгарыя
* Вялікабрытанія
	+ ЛП
	+ Паўночная Ірландыя
* Венгрыя
	+ ВСП
	+ СДПВ
* Данія
* Германія
* Грэцыя
* Ірландыя
* Іспанія
* Італія
* Кіпр
* Латвія
* Літва
* Люксембург
* Мальта
* Нідэрланды
* Нарвегія
* Польшча
	+ ДЛС
	+ РС
* Партугалія
* Румынія
* Славакія
* Славенія
* Фінляндыя
* Францыя
* Чэхія
* Швецыя
* Эстонія

 |